CELEX: 32021D0503(01)
Language: hu
Date: 2021-04-23 00:00:00
Title: A Tanács határozata (2021. április 23.) az Európai Unió 2021-es pénzügyi évre vonatkozó 2. sz. költségvetés-módosítási tervezetéről szóló tanácsi álláspont elfogadásáról 2021/C 161 I/02

2021.5.3.   
               
               
                  HU
               
               
                  Az Európai Unió Hivatalos Lapja
               
               
                  CI 161/2
               
            
         A TANÁCS HATÁROZATA
         (2021. április 23.)
         az Európai Unió 2021-es pénzügyi évre vonatkozó 2. sz. költségvetés-módosítási tervezetéről szóló tanácsi álláspont elfogadásáról
         (2021/C 161 I/02)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 44. cikkére,
         mivel:
         
                     —
                  
                  
                     az Unió 2021-es pénzügyi évre vonatkozó költségvetését 2021. március 17-én véglegesen elfogadták (2);
                  
               
                     —
                  
                  
                     a Bizottság 2021. március 24-én benyújtotta a 2021-es pénzügyi év általános költségvetésére vonatkozó 2. sz. költségvetés-módosítási tervezetre irányuló javaslatát;
                  
               
                     —
                  
                  
                     tekintettel a példa nélküli válságra és arra, hogy gyors szakpolitikai válaszokat kell rövid időn belül finanszírozni, kivételesen helyénvaló megállapodni a Bizottság azon javaslatáról, hogy a Szükséghelyzeti Támogatási Eszköz keretében – 100 millió EUR összegben – mozgásteret kell biztosítani a világjárvány alakulása során felmerülő igények potenciális költségvetési hatásának kezelésére. A költségvetésbe így történő beállítás nem teremthet precedenst, és a Bizottság az e tartalékhoz kapcsolódó előirányzatokat kizárólag a Covid19-világjárvány elleni küzdelemre használhatja fel az (EU) 2016/369 rendelet szerinti szükséghelyzeti támogatás működésbe léptetéséről, valamint az említett rendelet rendelkezéseinek a COVID-19-járványra tekintettel történő módosításáról szóló, 2020. április 14-i (EU) 2020/521 tanácsi rendelet alapján támogatható intézkedések révén (3);
                  
               
                     —
                  
                  
                     annak érdekében, hogy 2021-ben mihamarabb elegendő előirányzat álljon rendelkezésre a Szükséghelyzeti Támogatási Eszköz keretében, valamint a Covid19-világjárványra adott válaszként az Európai Betegségmegelőzési és Járványvédelmi Központhoz (ECDC) nyújtott uniós hozzájárulás céljából, a Tanácsnak haladéktalanul el kell fogadnia a 2021. évi általános költségvetésre vonatkozó 2. sz. költségvetés-módosítási tervezetről szóló álláspontját. Ezért indokolt a Tanács eljárási szabályzata 3. cikkének (3) bekezdésével összhangban lerövidíteni a nemzeti parlamentek tájékoztatására vonatkozóan az 1. jegyzőkönyv 4. cikkében meghatározott nyolchetes időtartamot,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A Tanács 2021. április 23-án elfogadta az Európai Unió 2021-es pénzügyi évre vonatkozó 2. sz. költségvetés-módosítási tervezetéről szóló álláspontját.
            A teljes szöveg megtekinthető a Tanács honlapján és letölthető onnan: http://www.consilium.europa.eu/.
         
         
            Kelt Brüsszelben, 2021. április 23-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 193., 2018.7.30., 1. o.
         
         
            (2)  HL L 93., 2021.3.17., 1. o.
         
         
            (3)  HL L 117., 2020.4.15., 3. o.